text: Новини – ITPG VARNA
  Девети май 2022г. – Ден на ученическото самоуправление. Този ден е по-особен за учениците от ПГКМКС-Варна.
  В Деня на ученическото самоуправление учениците от ПГКМКС-Варна заеха местата на своите ръководители. Младежите се превъплътиха в ролята на учители, директори и заместник-директори, педагогически и непедагогически персонал. Целта на ученическото самоуправление е учениците да усвоят знания, умения и компетенции, да разберат по-добре същността на образователно-възпитателния процес, да станат по-отговорни, дисциплинирани и толерантни.
  Всички ние сме били ученици, но не всеки е имал възможност да усети атмосферата на тази инициатива. Основната идея е да се даде възможност на младите хора сами да организират учебния процес в училище и да бъдат част от управлението, което дава шанс за опознаване на учебно-възпитателните и административни дейности.
  Професионалната гимназия по компютърно моделиране и компютърни системи – Варна е училището, в което днес учебният процес протича различно от обикновеното. Из коридорите на сградата настроението е ведро, а учениците отговорно са се заели с длъжностите, които трябва да изпълняват. В някои класове желанието за преподаване на дъската е огромно. Денят беше изпълнен с много положителни емоции. Всички учители, както и непедагогическия персонал имаха достойни заместници, които се справиха отлично с поставените им задачи и показаха силна амбиция и мотивация за работа.
  9-ти май ще се превърне в една добра стара традиция в ПГКМКС-Варна и всяка година ще се провежда ден на ученическото самоуправление.
  На 04.05.2022 фирма "Орак Инженеринг", ще проведе обучение за работа с 3D принтер.
  за подаване на оферта за изпълнение на обществена поръчка за извършване на обучения за изпълнение на Поддейност 1.1. Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение по Проект BG05M2OP001-2.014-0001 "Подкрепа за дуалната система на обучение", финансиран от Оперативна програма "Наука и образование за интелигентен растеж" 2014-2020 г., съфинансиран от Европейския съюз чрез Европейските структурни и инвестиционни фондове
  На основание чл. 20, ал. 4, т. 2 от Закона за обществените поръчки (ЗОП), отправяме към Вас покана за подаване на оферта за извършване на обучение с предмет:
  "Нови методи на преподаване";
  "Нови методи за оценяване";
  Обучение на до 5 бр. учители по професионална подготовка/учители-методици
  Време на провеждане на обучението: 24 академични часа, (3 дни), от които поне 8 ч. за практическо обучение в партниращото предприятие.
  Дейността по обучение – осигуряване на лектор/и (включително възнаграждение, дневни, пътни и квартирни на лектора) е ангажимент на Изпълнителя.
  От необходимите за осъществяване на обучението логистични дейности, включващи организирането на кафе-паузи; зареждане на залата с минерална вода; осигуряване на нощувка/и, обедни хранения, вечеря/и; осигуряване на транспорт/осребряване на транспортни разходи на обучаемите, осигуряване на онлайн обучение през платформа Google Classroom е ангажимент на изпълнителят.
  Моля при подготовка на офертата си да се съобразите с Техническото задание за изпълнение на Поддейност 1.1. "Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение" по Проект BG05M2OP001-2.014-0001 "Подкрепа за дуалната система на обучение", финансиран от Оперативна програма "Наука и образование за интелигентен растеж" 2014-2020 г., съфинансиран от Европейския съюз чрез Европейските структурни и инвестиционни фондове, което прилагаме към поканата.
  В резултат на обучението всеки учител трябва да придобие компетентност за използване на нова техника и технологии по съответните професионални направления за училището с цел адаптиране на обучението в училище към нуждите на индустрията от квалифицирани кадри по професии, ключови за икономиката на страната.
  На участниците с придобита компетентност в резултат на обучението се издават удостоверения за проведено обучение на учителя/учителя методик за повишаване на квалификацията и компетентностите (по образец).
  ПГКМКС Варна
  ПРОФЕСИОНАЛНА ГИМНАЗИЯ ПО КОМПЮТЪРНО МОДЕЛИРАНЕ И КОМПЮТЪРНИ СИСТЕМИ , във връзка с проект BG05M2OP001 – 2.015-0001 " УЧЕНИЧЕСКИ ПРАКТИКИ – 2" обявява процедура за подбор на лектори на учебно – тренировъчна фирма, представители на бизнеса или науката / ВУЗ, БАН/.
  минимум три години професионален опит
  Желаещите да участват в процедурата следва да изготвят и представят предложение, свързано с предмета на тяхната дейност и актуална автобиография, които да изпратят най-късно до 06.04. 2022 г. на office@itpg-varna.bg
  подходящ избор на подходи и методи на обучение, съобразно целевата група
  Въз основа на оценките на комисията ще бъдат избрани лектори за участие в учебно -тренировъчна фирма в ПРОФЕСИОНАЛНА ГИМНАЗИЯ ПО КОМПЮТЪРНО МОДЕЛИРАНЕ И КОМПЮТЪРНИ СИСТЕМИ . Всички участници в процедурата ще бъдат информирани за резултатите от подбора, а с избраните лектори ще бъдат договорени условията за участие в проекта.
  office@itpg-varna.bg
  +359 887 690988
  Отбелязваме Часът на Земята 2022
  В нощта на 26 март 2022 г., в 20:30 ч. хората по целия свят отбелязват Часа на
  Земята, като изключат светлините. Това е знак за солидарност към
  човечеството и планетата. Днес ставаме свидетели на множество промени в
  заобикалящата ни среда и климата заради начина, по който задоволяваме
  нуждата си от храна и електроенергия. Вече сме загубили почти половината от
  световните гори, кораловите рифове и мангровите насаждения, както и две
  трети от всички естествени влажни зони. Наблюдава се и спад в популациите
  на дивите животни през последните 50 години.
  Часът на Земята е важен, защото също така може да бъде стимул за много
  повече от изключване на светлините. Искаме да споделим с вас няколко идеи,
  с които можете да намалите негативните последици от вашата ежедневна
  дейност. Тези мерки са разработени от Христо Димитров от 8 Г клас в
  дигитални инфографики и показват както проблемите, така и възможностите за
  намаляване на въглеродния ни отпечатък.
  Участие на ПГКМКС в международната олимпиада BeSafeNet
  На 18 февруари 2022 г. се състоя европейска олимпиада на английски език BeSafeNet, която тества знанията на учениците за управление на бедствия и културата им при извънредни ситуации. Учениците от ПГКМКС Гергана Калева, Денислав Рашев, Емил Васев, Кристиан Георгиев, Симеон Иванов, Станислав Димитров и Станислав Петров с ръководител г-жа И. Михайлова също се включиха в състезанието. Те премериха своите знания и бързина с над 200 отбора, повече от 800 ученици, учащи в 120 училища от 11 страни. Петте области, за които трябваше да се подготвят нашите ученици бяха:
  Радиологични спешни случаи
  Всички участници се представиха на ниво. Отбор 8-ми и 9-т клас получиха 74 точки, а Емил, Станислав и Симеон от 10 клас достигнаха 83,5 точки. Те получават и сертификат за участие, тъй като успешно се справиха с над 80% от 50 състезателни въпроси в рамките на един час.
  Международната олимпиада BeSafeNet е организирана от гражданската отбрана на Кипър и "BeSafeNet – Европейски център за осведоменост при бедствия", в сътрудничество със споразумение EUR-OPA.
  Повече информация за олимпиадата може да прочетете тук:
  https://olympiad.besafenet.net/olympiad?lang=en
  Родителска срещи втори срок:
  Клас Дата Час
  VIII клас 21.03.2022 г. 18:30
  IX клас 22.03.2022 г. 18:30
  X и XI клас 23.03.2022 г. 18:30
  От 07.03.2022 г. учебните часове ще се провеждат по следния график:
  1 7:30 8:15
  2 8:25 9:10
  3 9:20 10:05
  4 10:15 11:00
  6 12:25 13:10
  7 13:15 14:00
  8 14:05 14:50
  🇧🇬 Учениците от ПГ КМКС – Варна почетоха паметта на най-големия български обединител, разпространил и посветил живота си на святата идея за СВОБОДНО ОТЕЧЕСТВО, ЕДИНСТВО И НАРОДЕН СУВЕРЕНИТЕТ! 🇧🇬 "Всеки българин, където и да е, носи в сърцето си Левски и всеки се гордее с неговата личност. Всички българи се прекланят пред паметта на Апостола, но мисля, че това не е достатъчно. Левски не ни е нужен като идол, а като човек, личност и пример…" проф. Иван Стоянов Поклон, Апостоле!🙏
  На 25.11.2021 г., за 15-та поредна година, се проведе европейският конкурс за млади преводачи "Juvenes Translatores". В него взеха участие 3000 ученици от 700 училища, сред които бяха и нашите момчета и момичета!
  Награден с почетно отличие от Европейската комисия и наша лична гордост, е Филип Христофоров от 11А клас! Той показа майсторство, мъдрост и смелост! Знаем, че му предстоят още много успехи и му желаем светло бъдеще!
  Песен за Левски
  В началото на учебната 2021/ 2022 година с финансиране от Инвестиционната програма на МОН, 5 кабинета в гимназията са оборудвани с нова учебна мебел /ученически маси и столове/ и щори. Подменени са осветлението и подовата настилка. Средствата са отпуснати с ПМС № 262 от 29.07.2021 г.
  Баба Марта наближава,
  след нея идва пролетта!
  Мартеници да раздава,
  да топли нашите сърца!
  ПГ КМКС – Варна кани своите ученици да вземат участие в конкурса "Здрави и засмени" , с който да посрещнем заедно предстоящата пролет в духа на българските традиции!
  НИЕ СМЕ УЧЕНИЦИТЕ ОТ УЧЕНИЧЕСКИЯ СЪВЕТ НА ПГ КМКС- ВАРНА
  Учениците от ПГ КМКС – Врана, учередяват своя Ученически съвет /УС/ през 2020г. Той заема ключова роля в училищната дейност. Ние сме целеустремени и с ентусиазъм изготвихме своя Устав. Като символ на обединение и промяна, Ученическия съвет /УС/ има възможността да изгради сътрудничество с Ръководството на гимназията, Педагогическия съвет и Училищното настоятелство.
  Основната цел на Ученическия съвет като организация са дейностите и мероприятията свързани с вземане на решения относно учениците и учебния процес. Тези решения се представят пред Ръководството на ПГ КМКС- Врана. В този смисъл основната цел на Ученическия съвет е да осъществява комуникация между учениците и отделните институции.
  Основните задачи, които сме си поставили са:
  Да съблюдаваме за изпълнението на задълженията на учениците;
  Да организираме вътрешните и извънкласните училищни мероприятия, занимания, конкурси и др.;
  Да стимулираме ангажираността на учениците в общо училищния живот;
  Да съдействаме за изграждане на активна позиция към решения на всички проблеми, възникнали в процеса на работа на общността;
  Да поддържаме активно участие в дейности, насочени към личностното развитие и поемане на отговорност;
  Да обединяваме и представляваме учениците от гимназията;
  Да мотивираме участието им в различни каузи;
  Да даваме гласност на проблемите на учениците;
  Да защитаваме правата и интересите на учениците;
  Да оптимизираме комуникацията с различни институции и организации;
  Да насърчаваме отговорност, креативност, инициативност, солидарност, социална чувствителност и критичност у учениците;
  Да създаваме позитивна образователна, културна и социална среда за диалог между учениците в зависимост от тяхната възраст и компетентности;